**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES PASIRAŠYMUI**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, 8.15 papunkčiu, Plungės rajono savivaldybės taryba nusprendžia:

1. Pritarti Plungės rajono savivaldybės administracijos ir fizinio asmens Ž. M. bendradarbiavimui dėl viešosios erdvės, esančios tarp A. Jucio g. gyvenamųjų namų kvartalo, A. Jucio skg., Kalniškių g. ir garažų bendrijų teritorijų Plungės mieste, sutvarkymui ir bendradarbiavimo sutarties pasirašymui.

2. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti šio sprendimo 1 punkte nurodytą sutartį ir su jos vykdymu susijusius dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktoriaus pavaduotoja, pavaduojanti Administracijos direktorių Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Vietos ūkio skyriaus vedėja Odeta Petkuvienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Vietos ūkio skyriaus vyr. specialistė Roberta Jakumienė

|  |
| --- |
| **VIETOS ŪKIO SKYRIUS**  **AIŠKINAMASIS RAŠTAS**  **PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**  **„DĖL PRITARIMO BENDRADARBIAVIMO SUTARTIES PASIRAŠYMUI“**    2024 m. rugsėjo 11 d.  Plungė |

**1. Parengto sprendimo projekto tikslai, uždaviniai.** Parengto sprendimo projekto tikslas – gauti Savivaldybės tarybos pritarimą dėl Bendradarbiavimo sutarties pasirašymo su fiziniu asmeniu Ž. M. dėl viešosios erdvės, esančios tarp A. Jucio g. gyvenamųjų namų kvartalo, A. Jucio skg., Kalniškių g. ir garažų bendrijų teritorijų Plungės mieste, sutvarkymo.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas. Patvirtinus šį sprendimo projektą bus galimybė pasirašyti Bendradarbiavimo sutartį.

**3. Kodėl būtina priimti sprendimą, kokių pozityvių rezultatų laukiama.** LR Vietos savivaldos įstatymo 6 straipsnio 26 punkte nustatyta savivaldybės savarankiškoji funkcija savivaldybės želdynų ir želdinių teritorijose esančių želdynų ir želdinių apsauga, priežiūra ir tvarkymas, būklės stebėsena, želdynų kūrimo ir želdinių veisimo organizavimas ir (ar) vykdymas. Fizinis asmuo Ž. M. savo dukros I. M. iniciatyva ir jos vykdomo projekto pagalba savo lėšomis siekia sutvarkyti ir pagerinti viešąją erdvę, esančią tarp A. Jucio g. gyvenamųjų namų kvartalo, A. Jucio skg., Kalniškių g. ir garažų bendrijų teritorijų bei joje įveisti želdinius. Įgyvendinus projektą bus pagerinta aplinkos kokybė ir estetinis viešosios erdvės vaizdas.

**4. Lėšų poreikis ir finansavimo šaltiniai.** Viešoji erdvė bus tvarkoma fizinio asmens lėšomis. Savivaldybės biudžeto lėšų poreikis nenumatomas.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Fizinio asmens Ž. M., veikiančio savo dukros I. M. iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Pridedamas bendradarbiavimo sutarties projektas.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Pagerinta aplinkos kokybė ir estetinis viešosios erdvės vaizdas* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyr. specialistė Roberta Jakumienė