**VIEŠOSIOS ERDVĖS, ESANČIOS TARP A. JUCIO G. GYVENAMŲJŲ NAMŲ KVARTALO, A. JUCIO SKG., KALNIŠKIŲ G. IR GARAŽŲ BENDRIJŲ TERITORIJŲ PLUNGĖS MIESTE, TVARKYMO BENDRADARBIAVIMO SUTARTIS**

**2024 m. \_\_\_\_\_\_\_\_\_\_\_\_\_\_\_\_ d. Nr.**

Plungė

Plungės rajono savivaldybės administracija (toliau – **Savivaldybė**), juridinio asmens kodas 188714469, kurios registruota buveinė yra Vytauto g. 12, LT-90123 Plungė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Savivaldybės administracijos direktoriaus Daliaus Pečiulio, ir

**\_\_\_\_\_\_\_\_\_\_\_\_\_\_**, asmens kodas \_\_\_\_\_\_\_\_\_\_\_\_\_\_, adresas: \_\_\_\_\_\_\_\_\_\_\_\_\_\_\_\_\_\_\_ (toliau – **Vykdytojas**),

toliau kartu vadinami **Šalimis**, o kiekvienas atskirai – **Šalimi**, atsižvelgdami į tai, kad Savivaldybės funkcijos yra kraštovaizdžio, nekilnojamųjų kultūros vertybių ir Savivaldybės įsteigtų saugomų teritorijų tvarkymas ir apsauga, Savivaldybės teritorijoje esančių želdynų, želdinių apsauga, tvarkymas ir kūrimas, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimas ir stebėsena, aplinkos kokybės gerinimas ir apsauga bei kūno kultūros ir sporto plėtojimas, gyventojų poilsio organizavimas, o Viešoji erdvė – gyvenamosios vietovės urbanizuotos teritorijos erdvinės struktūros elementas,skirtas visuomenės bendriesiems interesams, \_\_\_\_\_\_ savo dukros **\_\_\_\_\_\_\_** vykdomo projekto pagalba siekia sutvarkyti ir pagerinti viešąją erdvę Plungės mieste, pasodinant joje augalų, ir siekdami sudaryti sąlygasSavivaldybei atlikti įstatyme nustatytas funkcijas bei tenkinti visuomenės poreikius, sudarė šią Bendradarbiavimo sutartį dėl viešosios erdvės projektavimo ir įrengimo (toliau – **Sutartis**) ir susitarė dėl išvardintų sąlygų.

1. **SUTARTIES DALYKAS**
2. Šia Sutartimi Šalys įsipareigoja, kooperuodamos savo darbą, žinias ir lėšas, veikti bendrai vykdant viešosios erdvės, esančios tarp A. Jucio g. gyvenamųjų namų kvartalo, A. Jucio skg., Kalniškių g. ir garažų bendrijų teritorijų (toliau – Viešoji erdvė), Plungės mieste, projektavimo, įrengimo, sodinimo, apsaugos, tvarkymo ir priežiūros darbus.
3. Šalys sutaria, kad veiksmai atliekami bendradarbiaujant tarpusavyje, įvertinant gyventojų nuomonę, ir remiasi šiais principais:

2.1. Viešosios erdvės nekliudomo prieinamumo;

2.2. esamų Viešosios erdvės naudojimo būdų (takų ir pan.) maksimalaus išlaikymo;

2.3. Viešosios erdvės įrengimo naudojant pirmiausiai tradicinius vietinius augalus, kurie būtų pritaikyti vietovei, gruntui, estetiški ir nesunkiai prižiūrimi;

2.4. gamtos (ekosistemos) išlaikymo bei sukūrimo.

1. **ŠALIŲ TEISĖS IR PAREIGOS**
2. Savivaldybė, tiek, kiek tai yra Savivaldybės kompetencijos bei įgaliojimų ribose, įsipareigoja:

3.1. per įmanomai trumpiausius terminus, gavusi rašytinį Vykdytojo prašymą, pateikti pastarajam visus Sutarties vykdymui reikalingus dokumentus ir informaciją;

3.2. sudaryti visas nuo Savivaldybės priklausančias sąlygas, kurios yra reikalingos ir/arba būtinos siekiant įgyvendinti Sutartį ir įrengti Viešąją erdvę;

3.3. laiku suteikti reikiamus įgaliojimus Vykdytojui, būtinus šiai Sutarčiai vykdyti, ar, esant poreikiui, kreiptis į kitas kompetentingas institucijas dėl tokių įgaliojimų ar sutikimų išdavimo;

3.4. nedelsdama, bet ne vėliau kaip per 20 (dvidešimt) dienų nuo tam tikrų aplinkybių atsiradimo momento, informuoti Vykdytoją apie aplinkybių, galinčių trukdyti tinkamai įvykdyti Sutartį, atsiradimą.

1. Savivaldybė turi teisę:

4.1. reikalauti iš Vykdytojo įvykdyti įsipareigojimus, nustatytus Sutartyje;

4.2. kontroliuoti ir prižiūrėti Vykdytojo vykdomus projektavimo ir želdinimo darbus, įrengiant Viešąją erdvę ir reikalauti, kad Vykdytojas juos tinkamai įvykdytų;

4.3. teikti pasiūlymus, pastabas, kaip tinkamai turi būti vykdoma Sutartis.

1. Vykdytojas įsipareigoja:

5.1. savo lėšomis, jėgomis, medžiagomis, rizika ir atsakomybe, suderinus su Savivaldybe, parengti esamų želdinių tvarkymo ir plėtojimo planą ir atlikti esamų želdinių tvarkymą (genėjimą, formavimą ir t. t.), pasitelkiant reikiamas priemones esamų želdinių būklės gerinimui Sutarties numatytoje teritorijoje.

5.2. dalyvauti susitikimuose su gyventojais ir kitomis suinteresuotomis šalimis dėl tvarkomos teritorijos, kuriuos dėl šio projekto organizuoja Savivaldybė, bei teikti visą reikiamą informaciją;

5.3. paskirti (pasamdyti) projektuotoją ir projekto vadovą, kuris turi darbams atlikti tinkamą kvalifikaciją;

5.4. šioje Sutartyje nustatytų darbų vykdymo metu, projektuojant ir įrengiant Viešąją erdvę, savo iniciatyva organizuoti susirinkimus, kviesti Savivaldybės atstovus ir derinti su jais Sutartyje numatytus projektinius sprendinius ir atliktus darbus;

5.5. pareikalavus Savivaldybei pateikti rašytinę ataskaitą apie atliktus darbus pagal šią Sutartį;

5.6. užtikrinti, kad projekto autorius perleis Savivaldybei visas asmenines turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis suteikiant teisę Savivaldybei disponuoti kūriniais jos nuožiūra ir (ar ) kitaip realizuoti turtines teises, įgytas šio Susitarimo pagrindu. Vykdytojas nurodo ir patvirtina, kad Savivaldybė neprivalo sumokėti Vykdytojui ir (ar) projektuotojui papildomai už šiame punkte nurodytas perleistas autoriaus turtines teises į kūrinius (projektinę dokumentaciją ir pavienes jos dalis);

5.7. sudaryti papildomus rašytinius priedus prie šios Sutarties, kuriais būtų detalizuojami ir konkretizuojami turimų atlikti Viešos erdvės projektavimo ir įrengimo darbų etapai;

5.8. sudaryti visas nuo jo priklausančias sąlygas, kuriomis būtų užtikrinamas Viešosios erdvės prieinamumas visuomenei;

5.9. įrengęs Viešąją erdvę, neregistruoti įrenginių Vykdytojo ar trečiųjų asmenų vardu, o jei teisės aktais numatyta pareiga registruoti, tai įsipareigoja savo sąskaita įregistruoti Savivaldybės vardu visus įrenginius;

5.10. vykdyti teisėtus ir pagrįstus Savivaldybės reikalavimus, susijusius su Sutarties tinkamu vykdymu.

1. Vykdytojas turi teisę:

6.1. sudaryti sutartis su trečiaisiais asmenimis projektavimo, įrengimo ir sodinimo darbams atlikti;

6.2. gauti visą reikiamą informaciją, suderinimus, kurie bus reikalingi projektavimo metu.

1. Šalys, siekdamos Sutarties tikslų, įsipareigoja imtis visų priemonių ir dėti visas pastangas, kad Sutartyje nurodyti tikslai būtų pasiekti Sutartyje aptartomis pagrindinėmis sąlygomis ir Sutartyje numatytais terminais ir, esant poreikiui, sudaryti visus kitus būtinus susitarimus ir sutartis.
2. Šalys patvirtina savo supratimą, kad Viešosios erdvės projektavimo ir įrengimo darbai ir jų rezultatai yra suprantami kaip Vykdytojo atliekamos paslaugos, kurie bus laikomi neatlygintinai teikiama Vykdytojo parama Savivaldybei.
3. **DARBŲ ATLIKIMO TERMINAI IR JŲ PERDAVIMAS IR PRIĖMIMAS**
4. Viešosios erdvės, nurodytos Sutarties 1 punkte, projektas turi būti parengtas ir suderintas įstatymų nustatyta tvarka iki **20\_\_ m. \_\_\_\_\_\_\_ d.**
5. Darbų ir projektinės dokumentacijos perdavimas vykdomas Šalims pasirašant perdavimo—priėmimo aktą.
6. Projektavimo darbų (jų dalies), darbų etapo ir projektinės dokumentacijos perdavimui įforminti Vykdytojas pateikia Savivaldybei perdavimo–priėmimo aktą. Savivaldybė šį perdavimo–priėmimo aktą per 5 (penkias) darbo dienas privalo pasirašyti ir grąžinti Vykdytojui. Atsisakiusi priimti darbų rezultatą, Savivaldybė per aukščiau nurodytą terminą privalo pateikti Vykdytojui motyvuotą atsisakymą priimti darbų rezultatą.
7. **SUTARTIES GALIOJIMAS, PAKEITIMAS IR NUTRAUKIMAS**
8. Ši Sutartis įsigalioja nuo jos pasirašymo dienos ir galioja iki bus visiškai įvykdyti sutartiniai įsipareigojimai.
9. Šalys sutaria, kad Sutartis gali būti pakeista susitarus apie pakeitimus raštu.
10. Šalys sutaria, kad Sutartis gali būti nutraukta susitarus apie nutraukimą raštu arba vienašališkai, jeigu bent viena iš Šalių pažeis šioje Sutartyje prisiimtus savo įsipareigojimus.
11. Visi šios Sutarties pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.
12. Šiai Sutarčiai ir visoms iš jos atsirandančioms teisėms ir pareigoms taikoma Lietuvos Respublikos teisė.
13. Galiojanti Sutartis Šalims turi įstatymo galią.
14. Šalys įsipareigoja vykdyti Sutartį sąžiningai ir tinkamai, vadovautis bendradarbiavimo (kooperavimosi) principais. Sutartį Šalys įsipareigoja vykdyti kitoms Šalims kuo ekonomiškesniu būdu ir dėti maksimalias pastangas Sutarčiai įvykdyti.
15. Jeigu kuri nors Sutarties nuostata tampa dalinai arba visai negaliojančia, ji nedaro negaliojančiomis likusių Sutarties nuostatų. Tokiu atveju Šalys susitaria pakeisti negaliojančią nuostatą teisiškai veiksminga nuostata, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji nuostata.
16. **GINČŲ SPRENDIMO TVARKA**
17. Visi iškilę ginčai sprendžiami Šalių tarpusavio susitarimu per 1 (vieną) mėnesį nuo vienos iš Sutarties Šalių rašto pateikimo dienos, o jeigu tokiu būdu nepavyksta jų išspręsti, ginčas sprendžiamas Lietuvos Respublikos įstatymų nustatyta tvarka pagal Savivaldybės buveinės vietą.
18. **NENUGALIMOS JĖGOS APLINKYBĖS**
19. Šalys gali būti visiškai ar iš dalies atleidžiamos nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir ją patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui.
20. **BAIGIAMOSIOS NUOSTATOS**
21. Vykdydamos šios Sutarties sąlygas, Šalys vadovaujasi Lietuvos Respublikos įstatymais ir kitais teisės aktais.
22. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami elektroniniu paštu, Sutartyje nurodytu atitinkamu adresu. Sutarties Šalys įsipareigoja nedelsdamos raštu pranešti viena kitai kontaktinės informacijos ir rekvizitų pasikeitimą.
23. Šalys pareiškia ir garantuoja viena kitai, kad sudarydamos Sutartį, jos nepažeidžia jokių sutarčių ar kitokių įsipareigojimų trečiųjų asmenų atžvilgiu.
24. Šalys negali be raštiško kitos Šalies sutikimo perduoti savo teisių ir pareigų, prisiimtų šia Sutartimi, trečiosioms šalims.
25. Šalys sutinka laikyti šios Sutarties sąlygų, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo jos neatskleisti tretiesiems asmenims, išskyrus atvejus, kai konfidencialią informaciją privaloma atskleisti vadovaujantis teisės aktų reikalavimais arba tokia informacija jau buvo viešai paskelbta kitos Šalies.
26. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
27. Šalis, pažeidusi šios Sutarties sąlygas, atsako Lietuvos Respublikos teisės aktų nustatyta tvarka.
28. Šalys Sutartį perskaitė, suprato jos turinį, pasekmes ir tai paliudydamos bei nieko neverčiamos pasirašė šią Sutartį.
29. **ŠALIŲ REKVIZITAI IR PARAŠAI**

|  |  |  |  |
| --- | --- | --- | --- |
| **Vykdytojas** | **Savivaldybė** | | |
|  | | Plungės rajono savivaldybės administracija | | |
|  | | Įstaigos kodas 188714469 | | |
|  | | Vytauto g. 12, Plungė | | |
|  | | AS LT 43 4010 0430 0007 0025  Luminor bankas, kodas 40100 | | |
|  | |  | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | Plungės rajono savivaldybės administracijos direktorius  Dalius Pečiulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |