**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBINĖS ŽEMĖS SKLYPO NUOMOS SUTARTIES NUTRAUKIMUI**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos civilinio kodekso 6.562 straipsnio 6 punktu, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsniu, Lietuvos Respublikos žemės įstatymo 7 straipsnio 2 dalimi, 2023 m. lapkričio 8 d. pastatų pirkimo–pardavimo sutartimi, notarinio registro Nr. 5080 ir atsižvelgdama į UAB „Plungės šilumos tinklai“ 2024 m. rugpjūčio 29 d. raštą Nr. AG-5531, Plungės rajono savivaldybės taryba n u s p r e n d ž i a:

Pritarti 2004 m. gruodžio 1 d. valstybinės žemės sklypo nuomos sutarties Nr. N68/2004-0219, kuria UAB „Plungės šilumos tinklai“, juridinio asmens kodas 170535455, išnuomotas 0,0071 ha ploto žemės sklypas (kadastro Nr. 6854/0006:75, unikalus Nr. 4400-0380-0379), esantis adresu Stoties g. 32A, Plungės mieste, nutraukimui.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO VALSTYBINĖS ŽEMĖS SKLYPO NUOMOS SUTARTIES NUTRAUKIMUI “** |
| 2024 m. rugsėjo 3 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – gauti Plungės rajono savivaldybės tarybos pritarimą dėl 2004 m. gruodžio 1 d. valstybinės žemės sklypo (kadastro Nr. 6854/0006:75, unikalus Nr. 4400-0380-0379) nuomos sutarties Nr. N68/2004-0219 nutraukimo, kai juridinis asmuo, kuris buvo valstybinės žemės nuomininkas, pardavė pastatus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nacionalinė žemės tarnyba prie Aplinkos ministerijos 2023 m. spalio 12 d. parengė sutikimą Nr. 36ST-47-(14.36.5 E.), kuriuo UAB „Plungės šilumos tinklai“ perleistų nuomos teisę į 0,0071 ha ploto valstybinės žemės sklypą (kadastro Nr. 6854/0006:75), esantį Stoties g. 32A, Plungės mieste. Sutikime nurodyta, kad valstybinės žemės nuomininkas įregistravęs statinius privalo kreiptis dėl valstybinės žemės nuomos sutarties pabaigos. UAB „Šilumos tinklai“ 2023 m. lapkričio 8 d. statinį – katilinę pardavė privačiam piliečiui ir dabar buvęs statinių savininkas kreipėsi į Plungės rajono savivaldybę dėl valstybinės žemės nuomos sutarties nutraukimo.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą naujasis statinių savininkas galės vykdyti veiklą žemės sklype (kadastro Nr. 6854/0006:75), kuris reikalingas sklype esančiam statiniui eksploatuoti.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Teisės aktas nėra norminio pobūdžio, todėl korupcinis vertinimas nėra teikiamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į UAB „Plungės šilumos tinklai“ 2024 m. rugpjūčio 29 d. raštą Nr. AG-5531 dėl valstybinės žemės nuomos sutarties nutraukimo, nes 2023 m. lapkričio 8 d. pirkimo–pardavimo sutartimi pastatas – katilinė (unikalus Nr. 6899-8002-8010) buvo parduotas privačiam asmeniui.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Plungės šilumos tinklai“ administracijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė