**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PALANKĖS IR MINIJOS GATVIŲ SKVERŲ PLUNGĖJE KONCEPCIJAI**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Plungės rajono savivaldybės taryba n u s p r e n d ž i a:

1. Pritarti Palankės ir Minijos gatvių skverų Plungėje koncepcijai (pridedama).
2. Įpareigoti Plungės savivaldybės administraciją, teisės aktų nustatyta tvarka, organizuoti detaliojo plano rengimo procedūras pagal parengtą koncepciją.

Šis sprendimas gali būti skundžiamas Regionų administraciniam teismui per vieną mėnesį nuo šio sprendimo paskelbimo dienos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Architektūros ir teritorijų planavimo skyriaus vedėjas Tomas Jocys

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Projektą rengė Architektūros ir teritorijų planavimo skyriaus vedėjo pavaduotoja Kristina Petrulevičienė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PALANKĖS IR MINIJOS GATVIŲ SKVERŲ PLUNGĖJE KONCEPCIJAI“** |
| 2024 m. rugpjūčio 30 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – pritarti Palankės ir Minijos gatvių skverų Plungėje koncepcijai (toliau – koncepcija), pagal kurią bus rengiamas detalusis planas. Koncepcijos rengimo uždavinys – įvertinti teritorijos vystymo potencialą miesto ir miesto dalies kontekste, išanalizuoti ir apibendrinti skirtingų interesų grupių poreikius, teritorijoje galiojančius planavimo ir kitus su teritorija susijusius dokumentus bei pasiūlyti kompleksines teritorijos vystymo gaires, kurios atspindėtų rekreacinę ir urbanistinę vystymo šioje miesto dalyje poziciją ir darnaus vystymo principus. Koncepcijoje siūlomi sprendimai, kaip kurti gyvybingesnį Plungės centrą, pritraukti naujų gyventojų ir lankytojų, atnaujinti miesto erdves. Vizijoje siūlomas naujas užstatymas: formuojami nedidelių daugiabučių ir kotedžų kvartalai prie Sinagogų gatvės, pirmuose aukštuose numatomos komercinės funkcijos, arčiau vandens – gyvenamieji kotedžai su terasomis ir vaizdais į Palankės tvenkinį.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Koncepciją rengiant buvo vadovautasi Plungės miesto bendrojo plano sprendiniais.

**3. Kodėl būtina priimti sprendimą, kokių pozityvių rezultatų laukiama.**

Nagrinėjamoje teritorijoje nesuformuotas miesto centrams būdingas tankaus užstatymo charakteris, vyrauja labai mažas aukštis, daug tuščių erdvių. Šioje teritorijoje neišvystyta socialinė ir paslaugų infrastruktūra, dėl šios priežasties ši dalis artimesnė priemiestinei miesto zonai negu miesto centrui. Nesuformuotos viešųjų erdvių, skverų prieigos. Skverų teritorijos neintegruotos į miesto urbanistinį audinį, neišvystyta bemotorio transporto judėjimo infrastruktūra miesto istorinėje dalyje – ši problematika yra sprendžiama koncepcijoje. Patvirtinus koncepciją, kurioje nurodyta ilgalaikė teritorijos vystymo kryptis, bus galima pradėti rengti detalųjį planą, kuriuo bus nustatomos žemės sklypų ribos bei teritorijos naudojimo reglamentas.

**4. Lėšų poreikis ir finansavimo šaltiniai.** Sprendimui įgyvendinti papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Paskelbti patvirtintą sprendimą Teisės aktų registre, Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Koncepcijos rengimas buvo pradėtas metų pradžioje: atliktos išsamios teritorijos analizės, pasiūlyti skirtingi vystymo variantai ir remiantis jais parengta ilgalaikė urbanistinė teritorijos plėtros vizija. Viso projekto metu visuomenė buvo įtraukta į planavimą: vykdyta gyventojų apklausa, kuri padėjo geriau suprasti miestiečių poreikius, o kiekvienas projekto etapas (analizės, variantai, vizija) aptartas viešose diskusijose ir pristatymuose. Jų metu sklypų savininkai, politikai ir miesto bendruomenė siūlė idėjas ir pastabas, papildė vizijos sprendinius. Susitikimai vyko Savivaldybės patalpose bei kavos bare „Exlibris“. Išsamesnė informacija pateikta koncepcijos buklete.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Teigiamas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Teigiamas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teigiamas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamas* | *Nenumatomas* |
| *Kitoms sritims, asmenims ar jų grupėms* | *Teigiamas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus vedėjo pavaduotoja Kristina Petrulevičienė