**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T1-187 „DĖL VALSTYBĖS NEKILNOJAMOJO TURTO PERĖMIMO PLUNGĖS RAJONO SAVIVALDYBĖS NUOSAVYBĖN“ PAKEITIMO**

2024 m. rugsėjo 26 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2024 m. birželio 27 d. sprendimo Nr. T1-187 „Dėl valstybės nekilnojamojo turto perėmimo Plungės rajono savivaldybės nuosavybėn“:

1. pavadinimą ir jį išdėstyti taip:

„DĖL VALSTYBĖS ILGALAIKIO MATERIALAUS TURTO PERĖMIMO PLUNGĖS RAJONO SAVIVALDYBĖS NUOSAVYBĖN“;

2. preambulę ir ją išdėstyti taip:

„Vadovaudamasi Lietuvos Respublikos vietos savivaldos įstatymo 6 straipsnio 26, 28, 29 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu bei atsižvelgdama į valstybės įmonės Valstybinių miškų urėdijos Telšių regioninio padalinio 2024 m. gegužės 20 d. raštą Nr. 72-S-8736 „Dėl gręžinio“, Plungės rajono savivaldybės taryba n u s p r e n d ž i a:“

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vedėja Živilė Bieliauskienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T1-187 „DĖL VALSTYBĖS NEKILNOJAMOJO TURTO PERĖMIMO PLUNGĖS RAJONO SAVIVALDYBĖS NUOSAVYBĖN“ PAKEITIMO“**

|  |
| --- |
| 2024 m. rugsėjo 6 d.  Plungė |

**1. Parengto sprendimo projekto tikslai, uždaviniai.** Patikslinti priimtą Plungės rajono savivaldybės tarybos 2024 m. birželio 27 d. sprendimą Nr. T1-187 „Dėl valstybės nekilnojamojo turto perėmimo Plungės rajono savivaldybės nuosavybėn“, kad perimti Plungės rajono savivaldybės nuosavybėn valstybės įmonei Valstybinių miškų urėdijai priklausantį vandens gręžinį (inventorinis Nr. 33816), esantį Medelyno g. 1, Noriškių k., Plungės r., savarankiškosioms savivaldybės funkcijoms vykdyti (savivaldybės želdynų ir želdinių teritorijose esančių želdynų ir želdinių apsauga, priežiūra ir tvarkymas, būklės stebėsena, želdynų kūrimo ir želdinių veisimo organizavimas ir (ar) vykdymas, aplinkos kokybės gerinimas, gyventojų poilsio organizavimas).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Lietuvos Respublikos vietos savivaldos įstatymo 6 straipsnio 26, 28, 29 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu, reikalingas Savivaldybės tarybos sutikimas perimti Savivaldybės nuosavybėn ilgalaikį materialųjį turtą – Miškų urėdijai nuosavybės teise priklausantį turtą.

**3. Kodėl būtina priimti sprendimą, kokių pozityvių rezultatų laukiama.** Lietuvos Respublikos Vyriausybė 2023 m. kovo 1 d. nutarimu Nr. 125 perdavė Savivaldybei valdyti patikėjimo teise žemės sklypą, kuriame planuojama įveiklinti teritoriją, vykdyti želdinių kūrimą ir apsaugą, gerinti gyventojų aplinkos ir poilsio kokybę. Sprendimas tikslinamas atsižvelgiant į Lietuvos Respublikos aplinkos ministerijos pastabas: vietoje „valstybės nekilnojamojo turto“ nurodant „valstybės ilgalaikio turto“ ir patikslinant teisės aktą preambulėje – vietoje „Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 punktu“ nurodyti „Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktu“.

**4. Lėšų poreikis ir finansavimo šaltiniai.** Lėšų valstybės turto perėmimo procedūroms nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Turto skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Poilsio organizavimas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* |  |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Oro kokybės gerinimas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Regiono patrauklumo didinimas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė