**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS BŪSTO IŠNUOMOJIMO**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 ir 23 punktais, Lietuvos Respublikos paramos būstui įsigyti ar išsinuomoti įstatymo 14 straipsnio 1 dalies 3 punktu, Tarnybinių gyvenamųjų patalpų naudojimo ir apskaitos tvarkos aprašu, patvirtintu Lietuvos Respublikos Vyriausybės 2001 m. liepos 11 d. nutarimu Nr. 878 „Dėl Tarnybinių gyvenamųjų patalpų naudojimo ir apskaitos tvarkos aprašo patvirtinimo“, Socialinio būsto ir kito savivaldybės būsto nuomos mokesčių apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 (2014 m. gruodžio 23 d. nutarimo Nr. 1487 redakcija) „Dėl Socialinio būsto ir kito savivaldybės būsto nuomos mokesčių apskaičiavimo metodikos patvirtinimo“ bei atsižvelgdama į viešosios įstaigos Plungės ligoninės 2024 m. rugpjūčio 20 d. prašymą, Plungės rajono savivaldybės taryba n u s p r e n d ž i a:

1. Leisti išnuomoti darbo santykių su VšĮ Plungės ligonine laikotarpiui vieno kambario Savivaldybės būstą su rūsiu (*nuasmeninta*), esantį *nuasmeninta*, kurio bendras naudingas plotas – 25,29 kvadratinio metro, *nuasmeninta*, gimusiam *nuasmeninta.*

2. Taikyti sprendimo 1 punkte nurodyto Savivaldybės būsto nuomos mokestį 52,92 Eur/mėn., apskaičiuotą vadovaujantis Lietuvos Respublikos Vyriausybės patvirtinta Metodika.

3. Įgalioti Savivaldybės įmonės „Plungės būstas“ direktorių pasirašyti Savivaldybės būsto, nurodyto sprendimo 1 punkte, nuomos sutartį su *nuasmeninta*, nurodant sutarties galiojimo terminą ir įregistruoti pasirašytą Savivaldybės būsto nuomos sutartį VĮ Registrų centre per 30 kalendorinių dienų.

4. Leisti *nuasmeninta* deklaruoti gyvenamąją vietą adresu, nurodytu sprendimo 1 punkte, *nuasmeninta* darbo santykių su VšĮ Plungės ligonine laikotarpiu.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vyr. specialistė Neringa Žilienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SAVIVALDYBĖS BŪSTO IŠNUOMOJIMO“** |
| 2024 m. rugsėjo 4 d.  Plungė |

**1. Parengto sprendimo projekto tikslai, uždaviniai.** Sprendimo projektu siūloma leisti išnuomoti Plungės rajono savivaldybei nuosavybės teise priklausantį būstą VšĮ Plungės ligoninės gydytojui.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Priėmus sprendimą teisės aktai nebus keičiami.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus sudaroma Savivaldybės būsto nuomos sutartis su VšĮ Plungės ligoninės gydytoju (nuasmeninta).

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybės administracija 2024 m. rugpjūčio 20 d. gavo VšĮ Plungės ligoninės prašymą rasti galimybę išnuomoti (nuasmeninta). Savivaldybės būstas adresu (nuasmeninta), Plungėje, šiuo metu yra atlaisvintas, kurį prieš tai nuomojosi taip pat VšĮ Plungės ligoninės gydytojas.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** VšĮ Plungės ligoninės prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Asmens duomenys.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** VšĮ Plungės ligoninei ir SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė